XVI. TRIEDA
STROJE A MECHANICKÉ ZARIADENIA; ELEKTRICKÉ ZARIADENIA; 
ICH ČASTI A SÚČASTI; PRÍSTROJE NA ZÁZNAM A REPRODUKCIU ZVUKU, PRÍSTROJE NA ZÁZNAM A REPRODUKCIU TELEVÍZNEHO OBRAZU 
A ZVUKU A ICH ČASTI, SÚČASTI A PRÍSLUŠENSTVO

Poznámky
1. Do tejto triedy nepatria:
a) dopravné pásy alebo prevodové remene z plastov kapitoly 39 alebo z vulkanizovaného kaučuku (položka 4010); alebo iné predmety druhov používaných v strojových, mechanických alebo elektrických zariadeniach, alebo na iné technické účely, z vulkanizovaného kaučuku, iného ako tvrdeného kaučuku (položka 4016);
b) predmety z usne alebo kompozitnej usne (položka 4204), alebo z kožušín (položka 4303), druhov používaných v strojárstve alebo na mechanické zariadenia, alebo na iné technické účely;
c) cievky, dutinky, potáče, kužele, trubičky, kotúče alebo podobné držiaky z materiálov všetkých druhov (napr. kapitoly 39, 40, 44 alebo 48 alebo triedy XV);
d) dierne štítky na žakárové alebo podobné stroje (napr. kapitola 39 alebo 48 alebo trieda XV);
e) dopravné pásy alebo prevodové remene z textilných materiálov (položka 5910), ako aj iné výrobky z textilných materiálov na technické účely (položka 5911);
f) drakokamy, polodrahokamy (prírodné, syntetické alebo rekonštituované) položky 7102 až 7104; alebo predmety celé z takýchto kameňov položky 7116, okrem nezostavených opracovaných zafírov a diamantov na snímacie zariadenia (položka 8522);
g) časti a súčasti všeobecne použiteľné podľa poznámky 2 k triede XV, zo základného kovu (trieda XV), alebo podobný tovar z plastov (kapitola 39);
h) vrtné rúrky (položka 7304);
ij) nekonečné pletivo a pásy z kovových drôtov alebo kovových pásikov (trieda XV);
k) predmety kapitoly 82 alebo 83;
l) predmety triedy XVII;
m) predmety kapitoly 90;
n) hodiny, hodinky alebo iné predmety kapitoly 91;
o) vymeniteľné nástroje položky 8207 alebo kefy používané ako časti alebo súčasti strojov (položka 9603), ako aj podobné vymeniteľné nástroje  treba zatriediť podľa prevažujúceho materiálu ich pracovnej časti (napr. do kapitol 40, 42, 43, 45 alebo 59 alebo do položky 6804, alebo 6909);
p) predmety kapitoly 95; alebo
q) pásky do písacích strojov alebo podobné pásky, tiež na cievkach alebo v zásobníkoch (zatriedené podľa podstatného materiálu, alebo do položky 9612, ak sú atramentové alebo inak pripravené na prenos odtlačku).
2. S výhradou ustanovení poznámky 1 tejto triedy,  poznámky 1 kapitoly 84 a poznámky 1 kapitoly 85 časti a súčasti strojov (ktoré nie sú časťami alebo súčasťami výrobkov položiek 8484, 8544, 8545, 8546 alebo 8547) sa zatrieďujú podľa týchto pravidiel:
a) časti a súčasti, ktoré sa zatrieďujú ako výrobky do ktorejkoľvek položky kapitoly 84 alebo 85 (iné ako položky 8409, 8431, 8448, 8466, 8473, 8485, 8503, 8522, 8529, 8538 a 8548), majú byť vo všetkých prípadoch zatriedené do príslušných položiek;
b) ostatné časti a súčasti, ak sú vhodné na použitie výhradne alebo hlavne na jeden alebo niekoľko strojov tej istej položky (vrátane strojov položky 8479 alebo 8543), sa zatrieďujú ako stroje, ku ktorým patria, alebo do zodpovedajúcich položiek 8409, 8431, 8448, 8466, 8473, 8503, 8522, 8529 alebo 8538. Časti a súčasti, ktoré sú vhodné na použitie s výrobkami položky 8517, ako aj položiek 8525 až 8528, sa zatrieďujú do položky 8517;
c) všetky ostatné časti a súčasti sa zatrieďujú do položiek 8409, 8431, 8448, 8466, 8473, 8503, 8522, 8529 alebo 8538 a prípadne do položiek 8485 alebo 8548.
3. Ak  nie je ustanovené inak, kombinované stroje pozostávajúce z dvoch alebo viacerých strojov, ktoré majú pracovať spoločne a tvoria spolu jediný celok, ako aj stroje, ktoré sú svojou konštrukciou určené na dve alebo viac funkcií komplementárnych alebo alternatívnych, sa zatrieďujú podľa stroja, ktorý vykonáva hlavnú funkciu charakterizujúcu celok.
4. Ak stroj (tiež kombinácia strojov) pozostáva z jednotlivých komponentov (samostatných alebo vzájomne prepojených potrubím, prevodovým zariadením, elektrickými káblami, alebo iným zariadením) určených na to, aby spoločne plnili jasne definovanú funkciu ustanovenú v niektorej položke kapitoly 84 alebo 85, celok sa zatrieďuje do položky zodpovedajúcej jeho funkcii.
5. Pri uplatňovaní týchto poznámok termín “stroj“ znamená akékoľvek stroje, strojové zariadenia, prístroje alebo nástroje uvedené v položkách kapitol 84 alebo 85.

Doplnkové poznámky
1. Nástroje potrebné na montáž alebo údržbu strojov a zariadení sú zatriedené spolu s týmito strojmi a zariadeniami, ak sa dodávajú s nimi. Vymeniteľné nástroje a zariadenia dodávané s týmito strojmi a zariadeniami sa tiež zatrieďujú spolu s nimi, ak tvoria časť bežného vybavenia strojov a zariadení a aj sa s nimi bežne predávajú.
2. Ak to colný úrad požaduje, účastník colného konania predloží spolu s jednotným colným dokladom aj doklad obsahujúci ilustrácie (napríklad inštrukcie, prospekty, katalóg, fotografiu) a uvádzajúci opis stroja alebo zariadenia, jeho použitie a základnú charakteristiku, a ak sa stroj alebo zariadenie dodáva v rozloženom stave, opis montáže a zoznam obsahu balíkov.
3. Ustanovenia všeobecného pravidla 2 a) sú tiež aplikovateľné na žiadosť účastníka colného konania a podľa podmienok stanovených príslušnými úradmi na stroje a zariadenia predkladané po častiach.

84. kapitola
Jadrové reaktory, kotly, stroje, prístroje 
a mechanické zariadenia; ich časti a súčasti

Poznámky
1. Do tejto kapitoly nepatria:
a) mlynské kamene, brúsne kamene a ostatné predmety kapitoly 68;
b) stroje a prístroje (napr. čerpadlá) z keramického materiálu a keramické časti a súčasti strojov alebo prístrojov z akéhokoľvek materiálu (kapitola 69);
c) laboratórne sklo (položka 7017); strojové zariadenia, prístroje alebo iné predmety na technické účely a ich časti a súčasti, zo skla (položka 7019 alebo 7020);
d) predmety položky 7321 alebo 7322 alebo podobné predmety zo základných kovov (kapitoly 74 až 76 alebo 78 až 81);
e) elektromechanické domáce prístroje položky 8509; digitálne kamery položky 8525; alebo
f) ručné mechanické zametače bez motorového pohonu (položka 9603).
2. Okrem poznámky 3 k triede XVI stroje a prístroje, ktoré môžu byť zatriedené do jednej alebo viacerých položiek 8401 až 8424 a súčasne podľa opisu do položiek 8425 až 8480, sa zatrieďujú do príslušných položiek 8401 až 8424.
Do položky 8419 nepatria:
a) zariadenia na klíčenie rastlín, inkubátory alebo umelé liahne (položka 8436);
b) stroje a prístroje na navlhčovanie zŕn v mlynoch (položka 8437);
c) difúzne prístroje na získavanie cukrovej šťavy (položka 8438);
d) stroje a prístroje na tepelné spracovanie textilných priadzí, tkanín alebo bytových textilných výrobkov (položka 8451); alebo
e) prístroje a strojové zariadenia konštruované na mechanické operácie, pri ktorých má zmena teploty, aj keď nevyhnutná, podružný význam.
Do položky 8422 nepatria:
a) šijacie stroje na uzatváranie vriec alebo podobných obalov (položka 8452); alebo
b) kancelárske stroje a prístroje položky 8472.
Do položky 8424 nepatria atramentové tryskacie tlačiarenské stroje (položka 8443 alebo 8471).
3. Obrábacie stroje na obrábanie akéhokoľvek materiálu, ktoré môžu byť zatriedené do položky 8456 aj do položiek 8457, 8458, 8459, 8460, 8461, 8464 alebo 8465, sa zatrieďujú do položky 8456.
4. Do položky 8457 sa zatrieďujú iba obrábacie stroje na opracovanie kovov iné ako sústruhy (vrátane automatických obrábacích centier), ktoré môžu vykonávať rôzne typy obrábacích operácií, a to buď:
a) pomocou automatickej výmeny obrábacích nástrojov zo zásobníka alebo podobného zariadenia podľa obrábacieho programu (obrábacie centrá);
b) automatickým použitím, súčasne alebo postupne, rôznych hláv obrábajúcich pevne upevnené bloky (stroje stavebnicovej konštrukcie, jednopolohové s pevným upínačom); alebo
c) automatickým posuvom obrobkov k rôznym jednotkám hlavy (viacpolohový postupový obrábací stroj).
5.  A. Na účely položky 8471 termín “ stroje na automatické spracovanie údajov” znamená:
a) číslicové stroje schopné
1. ukladať do pamäte program alebo programy spracované a aspoň ukladať do pamäte údaje bezprostredne potrebné na realizáciu tohto alebo týchto programov;
2. ľubovoľne programovať v súlade s požiadavkami užívateľa; 
3. vykonávať aritmetické úlohy stanovené užívateľom; a
4. vykonávať bez ľudského zásahu spracovaný program, ktorý od nich vyžaduje zmenu svojho vykonávania logickým rozhodnutím počas spracúvania;
b) analógové stroje schopné simulovať matematické modely a obsahujúce najmenej analógové prvky, riadiace prvky a programovacie prvky;
c) hybridné stroje skladajúce sa buď z číslicového stroja s analógovými prvkami, alebo z analógového stroja s číslicovými prvkami.
B. Stroje na automatické spracovanie údajov môžu byť vo forme systémov skladajúcich sa z rôzneho počtu oddelených jednotiek.
S výhradou uvedenou v časti E sa jednotka môže považovať za časť celého systému, ak spĺňa všetky tieto podmienky:
a) jej základné alebo hlavné použitie je v systéme automatického spracovania údajov;
b) možno ju pripojiť k centrálnej spracovateľskej jednotke buď priamo, alebo prostredníctvom jednej alebo viacerých dalších jednotiek; alebo
c) je schopná prijímať alebo odovzdávať údaje v takej forme (kódy alebo signály), ktorú používa celý systém.
C. Samostatne prerokúvané jednotky strojov na automatické spracovanie údajov sa zatrieďujú do položky 8471.
D. Tlačiarne, klávesnice, súradnicové vstupné zariadenia, disketové a diskové pamäťové jednotky, ktoré spĺňajú podmienky poznámok B. b) a B. c), sa zatrieďujú ako jednotky položky 8471.
E. Stroje vykonávajúce špeciálne funkcie, iné ako na spracovanie údajov, pracujúce v spojení so strojom na spracovanie údajov, sú zatriedené v položke zodpovedajúcej ich špeciálnej funkcii alebo prípadne v zostatkových položkách.
6. Položka 8482 sa okrem iného vzťahuje na leštené oceľové guľôčky; ich minimálny a maximálny priemer sa nelíši od nominálneho priemeru o viac ako 1 % alebo o viac ako 0,05 mm (platí menšia tolerancia). Ostatné oceľové guľôčky zostávajú zatriedené do položky 7326.
7. Viacúčelové stroje sa zatrieďujú podľa svojho základného účelu, akoby tento účel bol ich jediným účelom.
S výhradou poznámky 2 tejto kapitoly a poznámky 3 triedy XVI stroj s hlavnou funkciou, ktorá nie je opísaná v žiadnej položke, alebo stroj, pri ktorom sa nedá určiť hlavný účel, ak kontext nevyžaduje iné, sa zatrieďuje do položky 8479. Do položky 8479 patria aj zariadenia na výrobu povrazov alebo káblov (napríklad splietacie, skrucovacie stroje alebo stroje na splietanie káblov) z kovových drôtov, textilných priadzí alebo iných materiálov, alebo z kombinácií týchto materiálov.
8. Na účely položky 8470 termín “vreckové prístroje” znamená iba prístroje, ktorých veľkosť nepresahuje 170 x 100 x 45 mm.

Poznámky k podpoložkám
1. Na účely podpoložky 8471 49 termín “systémový” znamená stroje na automatické spracovanie údajov, ktorých jednotky spĺňajú podmienky uvedené v poznámke 5 B. kapitoly 84 a ktoré obsahujú najmenej jednotku centrálneho spracovania, jednu vstupnú jednotku (napríklad klávesnicu alebo skener) a jednu výstupnú jednotku (napríklad displej alebo tlačiareň).
2. Podpoložka 8482 40 sa vzťahuje iba na ložiská s cylindrickými valčekmi s jednotným priemerom nepresahujúcim 5 mm a s dĺžkou, ktorá je najmenej trojnásobkom priemeru. Konce valčekov môžu byť zaoblené.

Doplnkové poznámky
1. Na účely podpoložky 8407 10 a 8409 10 termín “letecké motory” znamená len motory určené na spojenie s vrtuľou alebo s rotorom.
2. Podpoložka 8471 70 51 sa tiež vzťahuje na mechaniky CD-ROM, t. j. pamäťové jednotky pre stroje na automatické spracovanie údajov pozostávajúce z mechaniky na príjem signálov z CD-ROM-u, audio-CD diskov a foto-CD diskov a vybavené zdierkou pre slúchadlá, kontrolou hlasitosti alebo tlačidlom štart/stop.